માનવમિત્ર, દિલ્હી : વર્ષ ૨૦૧૯માં યોજાનાર લોકસભાની ચૂંટણીને લઇને હવે ભાજપ એક્શન મોડમાં છે. નરેન્દ્ર મોદી સરકાર ચાર વર્ષ સત્તામાં પૂર્ણ કરી રહી છે. આવી સ્થિતિમાં પાર્ટીના પ્રયાસ છે કે આ ચાર વર્ષની સિદ્ધીઓને સામાન્ય લોકો સુધી પહોંચાડવાના પ્રયાસ કરવામાં આવનાર છે. આના મારફતે વર્ષ ૨૦૧૯ માટે મજબુત માહોલ પણ સર્જવામાં આવનાર છે. આ જ કારણ છે કે સરકારની ચાર વર્ષની સિદ્ધીઓને ગામ, બુથ અને દરેક ચાર રસ્તા પર પહોંચાડી દેવાના પ્રયાસ કરવામાં આવનાર છે. આના માટે એક્શન પ્લાન તૈયાર કરવામાં આવનાર છે. પાર્ટી આને માટે આશરે ૧૫ દિવસ સુધી એક અભિયાન છેડનાર છે. જેમાં સમાજના દરેક વર્ગ સુધી પહોંચવાના પ્રયાસ કરવામાં આવનાર છે.